referat af Ekstraordinær Generalforsamling i Andelsboligforeningen Fiskbæk 14.6.2017

19 andele repræsenteret, heraf 10 ved fuldmagt.

Dagsorden:

1. valg af dirigent og referent
	1. Karen Greve (nr 56) valgtes til dirigent og Anne Marie Thomsen ( nr 58) valgtes til referent.

2. forslag om ændring af vedtægternes § 9 stk 3:

**Nuværende indhold:**

**En andelshaver er forpligtet til at vedligeholde det til andelsboligen knyttede haveareal. Der må opsættes træhegn mellem og for enden af boligerne, men ikke ud mod fællesarealerne, hvor de eksisterende ligusterhække i tilfælde af fornyelse skal tilplantes med liguster.**

**Dette indhold foreslås erstattet med følgende:**

**En andelshaver er forpligtet til at vedligeholde det til andelsboligen knyttede haveareal. Der må opsættes træhegn mellem og for enden af boligerne. Hegn mod fællesarealerne kan etableres i stedet for liguster. I så fald skal man benytte lamelhegn med vandrette lameller af en maksimal højde på 150 cm (180 cm mellem og ved enderne af boligen), og hegnet skal være ubehandlet eller farvet i jordfarver (dvs. dæmpede farver). Opsætning og fornyelse af hegn er for andelshavernes egen regning.**

For forslaget stemte 15, heraf 6 ved fuldmagt

imod forslaget stemte 4 ved fuldmagt

Forslaget er hermed vedtaget.

Malling 15.6.2017

referent/Anne Marie Thomsen